কোস্ট গার্ড ভোলা দক্ষিন জোনের জোনাল কমান্ডার কাওসার আলম হাতিয়া কোস্ট গার্ডের পেটি অফিসার ইকবাল হোসেনের বরাত দিয়ে জানান, হাতিয়া কোস্ট গার্ডের একটি টিম ইতোমধ্যে ফিসিং বোটের নিখোঁজ ২৪ জেলেকে উদ্ধার করতে সক্ষম হয়েছে। এই টিমের নেতৃত্বে থাকা মো: হানিফ জানান, তার সাথে সঙ্গীয় কোস্ট গার্ড সদস্যরা হাতিয়ার নিঝুম দ্বীপে পৌঁছে নিখোঁজ জেলেদের উদ্ধার করেছেন। উদ্ধার হওয়া জেলেরা দুর্ঘটনার পর থেকে এ রিপোর্ট লেখা পর্যন্ত অভুক্ত অবস্থায় ভাসমান থাকায় অসুস্থ্য হয়ে পড়েছে। এদেরকে নিঝুম দ্বীপে চিকিৎসা দেয়া হচ্ছে। সুস্থ্য হয়ে উঠলে তাদের পরিচয় জানা যাবে।